CELEX: 32022R0421
Language: bg
Date: 2022-03-14 00:00:00
Title: Регламент за изпълнение (ЕС) 2022/421 на Комисията от 14 март 2022 година за изменение на Регламент за изпълнение (ЕС) 2015/1998 за установяване на подробни мерки за прилагането на общите основни стандарти за сигурност във въздухоплаването (текст от значение за ЕИП)

15.3.2022   
               
               
                  BG
               
               
                  Официален вестник на Европейския съюз
               
               
                  L 87/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/421 НА КОМИСИЯТА
         от 14 март 2022 година
         за изменение на Регламент за изпълнение (ЕС) 2015/1998 за установяване на подробни мерки за прилагането на общите основни стандарти за сигурност във въздухоплаването
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 300/2008 на Европейския парламент и на Съвета от 11 март 2008 г. относно общите правила в областта на сигурността на гражданското въздухоплаване и за отмяна на Регламент (ЕО) № 2320/2002 (1), и по-специално член 4, параграф 3 от него,
         като има предвид, че:
         
                     (1)
                  
                  
                     Общите основни стандарти за сигурност в гражданското въздухоплаване, определени в приложението към Регламент (ЕО) № 300/2008, са допълнени с Регламент (ЕО) № 272/2009 на Комисията (2).
                  
               
                     (2)
                  
                  
                     С Регламент (ЕО) № 272/2009 на Комисията се възлага да признава равностойността на стандартите за сигурност на трети държави в съответствие с критериите, определени в раздел Д на приложението към посочения регламент.
                  
               
                     (3)
                  
                  
                     В приложението към Регламент за изпълнение (ЕС) 2015/1998 на Комисията (3) са изброени третите държави, които са признати за прилагащи стандарти за сигурност, равностойни на общите основни стандарти.
                  
               
                     (4)
                  
                  
                     Комисията провери дали Република Сърбия, по отношение на летище Белград „Никола Тесла“, отговаря на критериите, определени в раздел Д на приложението към Регламент (ЕО) № 272/2009, относно проверката на пътниците и ръчния багаж, проверката на регистрирания багаж, товарите и пощата, и сигурността на въздухоплавателните средства.
                  
               
                     (5)
                  
                  
                     Комисията провери дали Държавата Израел, по отношение на международно летище „Бен Гурион“, отговаря на критериите, определени в раздел Д на приложението към Регламент (ЕО) № 272/2009, относно сигурността на въздухоплавателните средства и проверката на пътниците и ръчния багаж.
                  
               
                     (6)
                  
                  
                     С Регламент за изпълнение (ЕС) 2020/111 на Комисията (4) за изменение на Регламент за изпълнение (ЕС) 2015/1998 Република Сърбия — по отношение на летище Белград „Никола Тесла“, и Държавата Израел — по отношение на международно летище „Бен Гурион“, бяха включени в съответните притурки със списъци на трети държави, които са признати за прилагащи стандарти за сигурност, равностойни на общите основни стандарти.
                  
               
                     (7)
                  
                  
                     С Регламент за изпълнение (ЕС) 2019/413 на Комисията (5) за изменение на Регламент за изпълнение (ЕС) 2015/1998 Обединеното кралство Великобритания и Северна Ирландия беше признато за държава, прилагаща стандарти за сигурност, равностойни на общите основни стандарти. С приложението към посочения регламент, наред с другото, целите притурки 3-Б, 4-Б, 5-A и 6-Е бяха заменени с нови притурки, в които фигурира и Обединеното кралство Великобритания и Северна Ирландия.
                  
               
                     (8)
                  
                  
                     Началната дата на прилагане на Регламент за изпълнение (ЕС) 2019/413 е определена в член 3 от същия регламент, а именно денят след този, на който Договорите престанат да се прилагат спрямо Обединеното кралство Великобритания и Северна Ирландия и на неговата територия по силата на член 50, параграф 3 от Договора за Европейския съюз В резултат на забавеното влизане в сила на 1 януари 2021 г. на Регламент за изпълнение (ЕС) 2019/413, притурки 3-Б, 4-Б, 5-A и 6-Е бяха заменени, считано от въпросния ден, с притурки със списъци, които не отразяват измененията, настъпили след приемането на Регламент за изпълнение (ЕС) 2019/413, а именно измененията, въведени с Регламент за изпълнение (ЕС) 2020/111.
                  
               
                     (9)
                  
                  
                     Поради това е необходимо повторно да се изготвят правилните списъци на третите държави, които са признати за прилагащи стандарти за сигурност, равностойни на общите основни стандарти, като се добавят третите държави, добавени с Регламент за изпълнение (ЕС) 2020/111.
                  
               
                     (10)
                  
                  
                     С Регламент за изпълнение (ЕС) 2021/255 на Комисията (6) за изменение на Регламент за изпълнение (ЕС) 2015/1998 беше въведена нова пътна карта за постепенното завършване на инсталирането на отговарящи на стандарт 3 системи за откриване на експлозиви (EDS) за проверка на регистриран багаж в европейските летища, като беше предвидена гъвкавостта, необходима поради пандемията от COVID-19. При изработването на тази пътна карта по погрешка на операторите, които все още използват отговарящи на стандарт 2 EDS за проверка на товари и поща, не беше предоставена подобна допълнителна гъвкавост, считано от 1 септември 2021 г. На компетентните органи следва да се даде възможност да разрешат и на операторите, участващи в проверката на товари и поща, да продължат да използват за приемливо удължен срок отговарящи на стандарт 2 EDS.
                  
               
                     (11)
                  
                  
                     Натрупаният при прилагането на Регламент за изпълнение (ЕС) 2015/1998 опит сочи, че са необходими някои изменения на условията за изпълнение на определени общи основни стандарти в областта на валидаторите на сигурността на въздухоплаването в ЕС и съответно на постепенното преустановяване на използването на рентгеново оборудване с един изглед. Необходимо е свързаните с това разпоредби в приложението да се коригират, за да се подобри правната яснота, да се хармонизира общото разбиране на законодателството и да се осигури най-добро прилагане на общите основни стандарти за сигурност във въздухоплаването.
                  
               
                     (12)
                  
                  
                     Поради това Регламент за изпълнение (ЕС) 2015/1998 следва да бъде съответно изменен.
                  
               
                     (13)
                  
                  
                     Мерките, предвидени в настоящия регламент, са в съответствие със становището на комитета, посочен в член 19 от Регламент (ЕО) № 300/2008,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент за изпълнение (ЕС) 2015/1998 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 14 март 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 97, 9.4.2008 г., стр. 72.
         
            (2)  Регламент (ЕО) № 272/2009 на Комисията от 2 април 2009 г. за допълване на общите основни стандарти за сигурност на гражданското въздухоплаване, предвидени в приложението към Регламент (ЕО) № 300/2008 на Европейския парламент и на Съвета (ОВ L 91, 3.4.2009 г., стр. 7).
         
            (3)  Регламент за изпълнение (ЕС) 2015/1998 на Комисията от 5 ноември 2015 г. за установяване на подробни мерки за прилагането на общите основни стандарти за сигурност във въздухоплаването (ОВ L 299, 14.11.2015 г., стр. 1).
         
            (4)  Регламент за изпълнение (ЕС) 2020/111 на Комисията от 13 януари 2020 г. за изменение на Регламент за изпълнение (ЕС) 2015/1998 по отношение на одобряването на оборудване за сигурност в гражданското въздухоплаване, както и на третите държави, в които прилаганите стандарти за сигурност са признати за равностойни на общите основни стандарти за сигурност в гражданското въздухоплаване (ОВ L 21, 27.1.2020 г., стр. 1).
         
            (5)  Регламент за изпълнение (ЕС) 2019/413 на Комисията от 14 март 2019 г. за изменение на Регламент за изпълнение (ЕС) 2015/1998 по отношение на третите държави, в които прилаганите стандарти за сигурност са признати за равностойни на общите основни стандарти за сигурност в гражданското въздухоплаване (ОВ L 73, 15.3.2019 г., стр. 98).
         
            (6)  Регламент за изпълнение (ЕС) 2021/255 на Комисията от 18 февруари 2021 г. за изменение на Регламент за изпълнение (ЕС) 2015/1998 на Комисията за установяване на подробни мерки за прилагането на общите основни стандарти за сигурност във въздухоплаването (ОВ L 58, 19.2.2021 г., стр. 23).
      
      
         
            ПРИЛОЖЕНИЕ
            Приложението се изменя, както следва:
            
                        (1)
                     
                     
                        списъкът в притурка 3-Б към глава 3 се изменя, както следва:
                        
                                    а)
                                 
                                 
                                    след вписването „Черна гора“ се вмъква следното вписване:
                                    „Република Сърбия“ — по отношение на летище Белград „Никола Тесла“;
                                 
                              
                                    б)
                                 
                                 
                                    след вписването „Република Сингапур — по отношение на летище Changi в Сингапур“ се вмъква следното вписване:
                                    „Държавата Израел“ — по отношение на международно летище „Бен Гурион“;
                                 
                              
                  
                        (2)
                     
                     
                        списъкът в притурка 4-Б към глава 4 се изменя, както следва:
                        
                                    а)
                                 
                                 
                                    след вписването „Черна гора“ се вмъква следното вписване:
                                    „Република Сърбия“ — по отношение на летище Белград „Никола Тесла“;
                                 
                              
                                    б)
                                 
                                 
                                    след вписването „Република Сингапур — по отношение на летище Changi в Сингапур“ се вмъква следното вписване:
                                    „Държавата Израел“ — по отношение на международно летище „Бен Гурион“;
                                 
                              
                  
                        (3)
                     
                     
                        в списъка в притурка 5-А към глава 5 след вписването „Черна гора“ се вмъква следното вписване:
                        „Република Сърбия“ — по отношение на летище Белград „Никола Тесла“;
                     
                  
                        (4)
                     
                     
                        в списък 6-Еi в притурка 6-Е към глава 6 след вписването „Черна гора“ се вмъква следното вписване:
                        „Република Сърбия“;
                     
                  
                        (5)
                     
                     
                        точка 11.6.4.1, буква в) се заменя със следното:
                        
                                    „в)
                                 
                                 
                                    не може да осъществява валидиране на сигурността на въздухоплаването в ЕС, ако има статут на валидатор на сигурността на въздухоплаването по равностойна схема, въведена в трета държава или международна организация, освен ако третата държава или международната организация предостави в рамките на своята схема реципрочни възможности на валидаторите на сигурността във въздухоплаването в ЕС.“;
                                 
                              
                  
                        (6)
                     
                     
                        точка 12.3.1 се заменя със следното:
                        
                                    „12.3.1
                                 
                                 
                                    Цялото оборудване, инсталирано най-късно от 1 януари 2023 г. нататък, предназначено да се използва в Съюза за проверка на товарите и пощата, както и на пощата и материалите на въздушния превозвач, подлежащи на контрол за сигурност в съответствие с глава 6, трябва да бъде оборудване с множество изгледи.
                                 
                              Компетентният орган може по обективни причини да разреши използването на рентгеново оборудване с един изглед, инсталирано преди 1 януари 2023 г., до следните дати:
                        
                                    а)
                                 
                                 
                                    рентгеново оборудване с един изглед, инсталирано преди 1 януари 2016 г. — най-късно до 31 декември 2025 г.;
                                 
                              
                                    б)
                                 
                                 
                                    рентгеново оборудване с един изглед, инсталирано на 1 януари 2016 г. или по-късно — за максимален период от десет години от датата на неговото инсталиране или най-късно до 31 декември 2027 г., в зависимост от това коя от двете дати настъпи по-рано.
                                 
                              
                                     
                                 
                                 
                                    Компетентният орган информира Комисията, когато прилага разпоредбите на втората алинея.“;
                                 
                              
                  
                        (7)
                     
                     
                        в точка 12.4.2.4 след таблицата се добавя следното изречение:
                        „Освен това компетентният орган може да разреши използването на отговарящи на стандарт 2 системи за откриване на експлозиви за проверка на товарите и пощата, както и на пощата и материалите на въздушния превозвач, подлежащи на контрол за сигурност в съответствие с глава 6, най-късно до 1 септември 2022 г.“